אוטקם

אוטקם (בצרפתית: Hautacam) הוא אתר סקי בהרי הפירנאים הצרפתיים, רכס רכס הרים המפריד את חצי האי האיברי מאירופה ומהווה גבול בין ספרד לצרפת, כ-200 קילומטרים מדרום-מערב לטולוז בחבל מידי-פירנה. בענף אופני הכביש, הטיפוס לאוטקם נחשב מהטיפוסים הקשים ביותר, ולכן רוכבי תחרות הטור דה פראנס מטפסים לפסגתו מפעם לפעם (נכון ל-2025, טיפסו על ההר 7 פעמים, בפעם האחרונה ב-2025).

מרוצי אופני כביש
תיאור הטיפוס
קטע הטיפוס מתחיל בעירייה הקטנה ארז'לס גזוסט (Argelès-Gazost) בת כ-3,000 התושבים שלמרגלות רכס ההפירנאים (ברום של 465 מטרים), כשמשם עולה דרך באורך כ-17.3 קילומטרים עד לכ-1,635 מטרים מעל גובה פני הים. הטיפוס המצטבר הוא כ-1,200 מטרים עם שיפוע ממוצע של 6.8% (שיפוע מקסימלי של 10%). בטור דה פראנס ב-2008 ו-2014 טיפסו רוכבי הטור דה פראנס עד לרום מרבי של 1,520 מטרים, ובשנים שלפני עד לגובה של 1,560 מטרים. הסיבה לכך היא שהטור דה פראנס מתחיל את הטיפוס בארוס ארבוקס (Ayros-Arbouix), ממנה יוצאת דרך באורך 13.6 קילומטרים עם שיפוע ממוצע של 7.8%.

בטור דה פראנס
שמאל|ממוזער|250 פיקסלים|הרוכב הדני ביארן ריס (בחולצה הצהובה). מאחוריו, מיגל אינדוראין, רישאר ויראנק (בחולצה המנוקדת) ויאן אולריך, ב-16 ביולי 1996
ב-1994 טיפס הטור דה פראנס לראשונה על ההר בקטע ה-11 שהסתיים על האוטקם, וניצח בו הרוכב הצרפתי לוק לבאן (Luc Leblanc) לאחר 6:58:04 שעות רכיבה. מאז 1994 הטור טיפס את האוטקם פעמים נוספות,  ב-2014 בסיומו של קטע 18, אותו ניצח הרוכב האיטלקי וינצ'נצו ניבאלי מקבוצת אסטנה, שגם זכה בטור באותה שנה (זוכה הוואלטה אספניה והג'ירו ד'איטליה במהלך קריירת הרכיבה).

בטיפוס על אוטקם בקטע ה-10 של הטור בשנת 2000 זכה בחולצה הצהובה (מוביל המירוץ הכללי) הרוכב האמריקאי לאנס ארמסטרונג, אותה המשיך להחזיק עד הסיום בפריז (תואר שנשלל ממנו ב-2012 עקש שימוש בסמים וסימום שיטתי של חברי קבוצתו). את הקטע, שנערך בתנאי מזג אוויר קשים, רכב אמסטרונג לבדו בחצי השעה האחרונה של המירוץ עד לפסגה, כשהוא מותיר את יריבו העיקרי יאן אולריך, לשעבר אלוף העולם במרוצים נגד השעון, אלוף אולימפי ומנצח הטור ב-1997 מאחוריו. את הקטע ניצח הרוכב הבסקי חוויאר אוטצ'ואה (Javier Otxoa), היחיד שהצליח "לשרוד" בקבוצת הבריחה עד הסיום.

טבלת מנצחי הקטעים שהסתיימו על פסגת האוטקם
שנהקטעתחילת הקטעמרחקקטגוריית טיפוסמנצח הקטע מוביל המירוץ בדירוג הכללי199411קאור263.5HC ("לא מדורג", הקשה ביותר) לוק לבלאן 20px מיגל אינדוראין199616אז'ן199HC ביארן ריס ביארן ריס200010דקס205HC חוויאר אוטצ'ואה 200810פו156HC חואן חוסה קובו 20px קאדל אוונס201418פו145.5HC וינצ'נצו ניבאלי וינצ'נצו ניבאלי202218לורד143.5HC יונאס וינגגור יונאס וינגגור202512 אוש181HC טאדיי פוגאצ'אר טאדיי פוגאצ'אר

ראו גם
 טור דה פראנס
 אלפ ד'ואז

קישורים חיצוניים



הערות שוליים

קטגוריה:צרפת: הרים
קטגוריה:הרי הפירנאים
קטגוריה:פסגות מפורסמות בטור דה פראנס
קטגוריה:אתרי סקי בצרפת
קטגוריה:צרפת: גאוגרפיה
קטגוריה:טור דה פראנס